สวัสดีค่ะ คุณ น้องอายุ 4เดือน มีอาการอาเจียนทุกครั้งหลังที่กินนม คือเหมือนทานเสร็จไม่ถึง 5 นาที พุ่งออกมาเลยค่ะ มีไข้ร่วมด้วยนิดหน่อย คือเมื่อวานน้องพึ่งไปฉีดวัคซีนของ 4 เดือน เป็นรวม5โรค ไม่แน่ใจว่าเกี่ยวกับวัคซีนไหมค่ะ จากที่หาข้อมูลใน google กลัวน้องติดเชื้อที่กระเพาะอาหารค่ะ
สวัสดีค่ะ การวินิจฉัยที่เป็นไปได้-ลำไส้หรือกระเพาะอักเสบในเด็ก อาจมีอาเจียน แหวะนม ถ่ายเหลว มีไข้-แหวะนม เนื่องจากการรับประทานมากเกินไป หรือนอนหลังรับประทานทันที-กรดไหลย้อน ซึ่งเกิดได้ในเด็กเช่นกัน-มีภาวะทางสมอง ทำให้ความดันในสมองสูงขึ้น หากสังเกตว่าหัวโตมากขึ้น หรือมีอุบัติเหตุนำมาก่อนการฉีดวัคซีนอาจไม่ได้มีผลข้างเคียงเรื่องอาเจียนโดยตรง แต่อาจทำให้มีไข้ต่ำๆได้แนะนำให้ลูกดื่มน้ำและนมให้เพียงพอ ไม่ให้เกิดการขาดน้ำ รับประทานเฉพาะอาหารอ่อนๆที่สุกสะอาด หรือให้ดื่มแต่นมแม่ และอุ้มลูกให้หัวสูงไว้หลังรับประทานอาหาร กินยาลดไข้และเช็ดตัวลดไข้ทุก 4-6 ชั่วโมงหากอาเจียนมาก จนเด็กอ่อนเพลีย ซึมลง ปากแห้ง มีไข้สูง ควรพาไปพบแพทย์เพื่อตรวจเพิ่มเติม และอาจต้องมีการให้ยาฆ่าเชื้อหรือสารน้ำทางหลอดเลือดค่ะ